[{"text_idx": "#000004", "text": "EKRE algatatud eelno\u0303ule, et Eesti lahkuks jalava\u0308emiinide kasutamist keelavast rahvusvahelisest kokkuleppest, on tekkinud toetus ka koalitsioonierakondade seas. Riigikaitsekomisjon soovib eelno\u0303ule saada aga o\u0303iguslikku hinnangut."}, {"text_idx": "#000005", "text": "Neljapa\u0308eval arutas riigikogu riigikaitsekomisjon, kas EKRE ja Reformierakonna saadiku Ants Laaneotsa esitatud eelno\u0303u jalava\u0308emiine keelustavast Ottawa konventsioonist lahkumiseks edasi menetleda vo\u0303i mitte. Komisjoni esimees Raimond Kaljulaid (SDE) u\u0308tles ERR-ile, et komisjon ha\u0308a\u0308letas edasimenetlemise asjas ning lisaks EKRE liikmetele ja Laaneotsale oli edasimenetlemise poolt ka Isamaa saadik Heiki Hepner."}, {"text_idx": "#000006", "text": "\"Kas see ta\u0308hendab seda, et Isamaa asub kogu fraktsiooniga eelno\u0303u pooldama, me ei tea. Seda saame teada siis, kui esimesel lugemisel peaks tulema eelno\u0303u tagasilu\u0308kkamisettepanek, kui ko\u0303ik fraktsioonid peavad kujundama oma seisukoha,\" u\u0308tles Kaljulaid."}, {"text_idx": "#000007", "text": "Et eelno\u0303u puhul on tekkinud ka ku\u0308simus, kas see on po\u0303hiseaduspa\u0308rane, soovib komisjon hinnangut riigikogu o\u0303igusosakonnalt."}, {"text_idx": "#000008", "text": "\"Kui po\u0303hiseadust ja teisi asjasse puutuvaid o\u0303igusakte lugeda, siis tundub ku\u0308ll, et seadusandja tahe on varem olnud see, et va\u0308lislepingute so\u0303lmimise ja neist lahkumise osas peaks algatus tulema valitsuselt. Selleks, et aru saada, kuidas Eesti o\u0303igus on seda ku\u0308simist reguleerinud ja mil viisil tuleb edasi toimida, palume riigikogu o\u0303igusosakonnalt arvamust,\" lausus Kaljulaid."}, {"text_idx": "#000009", "text": "Valitsus arutas EKRE eelno\u0303u ku\u0308ll oma istungil, kuid seisukohta ei vo\u0303etud."}, {"text_idx": "#000010", "text": "\"Meil valitsuse konsensuslikku arvamust laual ei ole. Ei saa va\u0308listada, et u\u0308hel hetkel vo\u0303ib see to\u0303usetuda ka valitsuskoalitsiooni tasemel. Ku\u0308ll on kaitseministeeriumi va\u0308ga po\u0303hjalik arvamus, miks nad seda sammu ja seda algatust ei toeta. Eks so\u0303java\u0308elaste tasemel vo\u0303ib selles ku\u0308simuses olla debatti ja jalava\u0308emiinide kasutamisele on puhtso\u0303janduslikke argumente, mida kindlasti ei saa kergeka\u0308eliselt ko\u0303rvale lu\u0308kata,\" lausus Kaljulaid."}, {"text_idx": "#000011", "text": "Kaitseministeerium on konventsioonist lahkumise vastu, sest nende hinnangul ei annaks jalava\u0308emiinide kasutamine Eestile so\u0303jalist eelist vaenlase heidutamisel, kuid raskendaks liitlaste kaasamist Eesti kaitsele."}, {"text_idx": "#000012", "text": "Samuti soovib komisjon eelno\u0303u kohta arvamust riigikogu va\u0308liskomisjonilt. \"Kuivo\u0303rd lepingust lahkumine puudutaks Eesti va\u0308lispoliitilist suhtlust ja rahvusvahelist mainet, palume ka riigikogu va\u0308liskomisjoni seisukohta,\" u\u0308tles Kaljulaid."}, {"text_idx": "#000014", "text": "\"Kaitseministeerium ja seela\u0308bi ka kaitseva\u0308gi u\u0308tleb, et seda relvaliiki nad riigikaitseliselt vajalikuks ei pea ja na\u0308evad, et see vo\u0303ib kahjustada meie liitlassuhteid ja seela\u0308bi riigikaitset no\u0303rgestada. Siis ma ei kujuta ha\u0308sti ette, et riigikogu siiski sunniks kaitseministeeriumi ja kaitseva\u0308ge jalava\u0308emiini kasutusele vo\u0303tma. See oleks selline kummaline olukord, et inimene, kes ei soovi u\u0308le tee minna, aidatakse u\u0308le tee. Teine ku\u0308simus on see, et kui see eelno\u0303u ei ole po\u0303hiseaduspa\u0308rane, siis sellisel viisil ei ole seda ku\u0308simust vo\u0303imalik ka juriidiliselt lahendada. Sel juhul peaks riigikogu ku\u0308ll selle eelno\u0303u tagasi lu\u0308kkama esimesel lugemisel. Ma ei na\u0308e perspektiivi menetleda eelno\u0303u, mis on po\u0303hiseadusega vastuolus,\" ra\u0308a\u0308kis Kaljulaid."}, {"text_idx": "#000015", "text": "Hepner ei usu, et liitlased miinide pa\u0308rast appi tulemata ja\u0308taks"}, {"text_idx": "#000016", "text": "Eelno\u0303u menetlemisega ja\u0308tkamise poolt ha\u0308a\u0308letanud Hepner u\u0308tles ERR-ile, et jalava\u0308emiinide kasutamine praeguses julgeolekuolukorras on ta\u0308iesti arvestatav vahend ja va\u0308a\u0308riks kindlasti kaalumist. Tema so\u0303nul pole usutav kaitseministeeriumi va\u0308ide, et Ottawa leppest taandumine mo\u0303juks halvavalt liitlaste soovile meile appi tulla."}, {"text_idx": "#000017", "text": "\"Selles ja\u0308a\u0308ks ku\u0308ll teisele arvamusele. Tahaks seda kuulda, et millele see seisukoht tugineb. Ma pigem julgen va\u0308ita, et see on signaal liitlastele, et me oleme oma julgeoleku pa\u0308rast mures ja valmis Eesti kaitsmise nimel kaaluma ko\u0303iki vahendeid. USA ei ole konventsiooniga liitunud \u2013 kuidas USA ei tuleks meile sellepa\u0308rast appi, kui denonsseeriksime selle lepingu,\" lausus ta."}, {"text_idx": "#000018", "text": "Hepneri so\u0303nul on eelno\u0303uga ja\u0308tkamise poolt kogu Isamaa fraktsioon. \"Kui meenutada, et kui see leping kunagi riigikogus ratifitseeriti, siis Isamaa ha\u0308a\u0308letas sellele vastu. Arutasin seda ka kolleegidega Isamaast, kes olid igati pa\u0308ri, et seda teemat vo\u0303iks riigikogus suures saalis arutada,\" u\u0308tles ta."}, {"text_idx": "#000019", "text": "Samas pole koalitsioonis u\u0308ksmeelt, sotsiaaldemokraadid ning Reformierakond (kui va\u0308lja arvata Laaneots) pole eelno\u0303uga ja\u0308tkamisele oma toetust andnud."}, {"text_idx": "#000020", "text": "\"Koalitsiooni tasemel on seda teemat arutatud. Valitsusest on teema la\u0308bi ka\u0308inud. Neile ei ole see u\u0308llatus. To\u0303si on kas ee, et seda pole koalitsioonilepingus kokku lepitud. Aga kui oleks olnud ka Reformierakond u\u0308htne, siis ei oleks olnud ka seda otsust komisjonis, et esimene lugemine lo\u0303petada ja menetlusega ja\u0308tkata,\" lausus Hepner."}, {"text_idx": "#000021", "text": "Riigikogu suures saalis peaks eelno\u0303u arutelu toimuma jaanuari alguses."}, {"text_idx": "#000022", "text": "Ottawa konventsiooni denonsseerimise eelno\u0303u esitanud saadikute hinnangul aitaks jalava\u0308emiinide kasutamine a\u0308ra hoida vaenlase tungimise Kesk- ja La\u0308a\u0308ne-Eestisse."}, {"text_idx": "#000023", "text": "Riigikogu ha\u0308a\u0308letas jalava\u0308emiinide taaslubamist vo\u0303imaldava eelno\u0303u menetlusest va\u0308lja"}, {"text_idx": "#000026", "text": "Eesti tennisemeeskond langes Davise karikasarjas astme vo\u0303rra madalamale"}, {"text_idx": "#000028", "text": "Luurejuht Budanov saab Ukraina uueks kaitseministriks"}, {"text_idx": "#000037", "text": "Vene naftale seatud piirangute to\u0303ttu vo\u0303ib Soome lahe keskkond ohtu sattuda"}, {"text_idx": "#000043", "text": "Himurad kvollid on valmis suguu\u0308hte nimel surema"}, {"text_idx": "#000051", "text": "Keskpolu\u0308goonil ka\u0308isid ku\u0308mme aastat tagasi samasugused vaidlused nagu praegu Nursipalus"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]